இருந்தால் கொடுடா ! மனப்பாடம் பண்ணிவிட்டுத் திரும்பத் தந்து விடுகிறேன் " என்றெல்லாம் கேட்க முடியாது. இதற்காகத்தான் காலமறிதல் , கல்வி என்னும் இரண்டு அதிகாரங்களையும் திருவள்ளுவர் எழுதியுள்ளார். அழியாச்செல்வம் இந்த உலகத்தில் எல்லாச் செல்வமும் மறைந்துவிடும் ; அழிந்துவிடும். நான் வெளியூர் சென்றபோது நண்பரைக் கேட்டேன் , " இருபது இருபத்தைந்து ஆண்டுகளுக்கு முன்னே இங்கே ஒரு பெரிய ஆலமரம் இருந்ததே , அஃது எங்கே ? " என்று. " அது புயல் காற்றிலே விழுந்து விட்டது " என்று சொன்னார். அஃது அழிகிற செல்வம். " அங்கே ஒரு பெரிய